joelniklaus/EU_Wikipedias huggingface dataset:
Νάντια Μπουλανζέ

Η Ζυλιέτ Νάντια Μπουλανζέ (γαλλικά: Juliette Nadia Boulanger, προφορά: ʒy.ljɛt na.dja bu.lɑ̃.ʒe, 16 Σεπτεμβρίου 1887 - 22 Οκτωβρίου 1979) ήταν Γαλλίδα συνθέτις, μαέστρος και καθηγήτρια. Περισσότερο γνωστή είναι ως καθηγήτρια μερικών από των σπουδαιότερων συνθετών και μουσικών του 20ου αιώνα. Συχνά, ερμήνευε κιόλας ως πιανίστα και οργανίστα.

Προερχόμενη από μουσική οικογένεια, είχε λάβει πολλές διακρίσεις από μικρή ηλικία από το Κονσερβατόριο του Παρισιού, όμως πίστευε ότι ως συνθέτης δεν ήταν καλή, έτσι αποφάσισε να αφοσιωθεί στη διδασκαλία. Σε αυτόν τον τομέα διέπρεψε και μαθήτευσε μερικούς από τους πιο σημαντικούς μουσικούς, συνθέτες, σολίστ και μαέστρους του 20ου αιώνα, μεταξύ αυτών ο Άαρον Κόπλαντ, ο Κουίνσι Τζόουνς, ο Έλιοτ Κάρτερ, ο Βίρτζιλ Τόμσον, ο Ντάνιελ Μπάρενμποϊμ, Φίλιπ Γκλας, ο Μισέλ Λεγκράν, ο Άστορ Πιατσόλα και ο Βόιτσεκ Κίλαρ.

Η Μπουλανζέ δίδαξε τόσο στην Αγγλία όσο και στις ΗΠΑ, ενώ συνεργάστηκε και με διάφορες μουσικές ακαδημίες και σχολές όπως η Σχολή Τζούλιαρντ, το Longy School of Music of Bard College, το Βασιλικό Κολλέγιο Μουσικής και η Βασιλική Ακαδημία Μουσικής του Λονδίνου. Όμως, κατά κύριο λόγο δίδασκε στο διαμέρισμά της στο Παρίσι, όπου παρέδιδε μαθήματα για εφτά δεκαετίες, μέχρι και τον θάνατό της. Η Μπουλανζέ, ήταν η πρώτη γυναίκα που διεύθυνε τόσες πολλές μεγάλες ορχήστρες όπως τη Φιλαρμονική της Νέας Υόρκης και της Βοστώνης, μεταξύ άλλων.

Παραπομπές

Εξωτερικοί σύνδεσμοι 
 www.nadiaboulanger.org
 The American Conservatory at Fontainebleau
 Songs by Nadia Boulanger at The Art Song Project

Γάλλοι πιανίστες
Γάλλοι συνθέτες
Γάλλοι διευθυντές ορχήστρας
Γάλλοι εκπαιδευτικοί
Απόφοιτοι του Κονσερβατορίου του Παρισιού
30ή Συμφωνία (Μότσαρτ)

Η 30ή Συμφωνία σε Ρε μείζονα, K. 202/186b (γερμανικά: Sinfonie D-Dur Köchelverzeichnis 202) είναι συμφωνία του Βόλφγκανγκ Αμαντέους Μότσαρτ, που γράφτηκε στο Σάλτσμπουργκ και ολοκληρώθηκε στις 4 Μαΐου 1774. Η Συμφωνία περιελάμβανε και τυμπάνια, αλλά η παρτιτούρα που είχε γραφτεί για το όργανο χάθηκε, και από τότε έχουν γίνει προσπάθειες να γραφτούν τα μέρη με το εν λόγω όργανο.

Δομή και ενορχήστρωση 
Η συμφωνία γράφτηκε για τα εξής μουσικά όργανα: 2 όμποε, φαγκότο, 2 κόρνα, 2 τρομπέτες, τυμπάνια και έγχορδα.

Το έργο αποτελείται από τέσσερα μέρη:

Molto allegro, 3/4
Andantino con moto (Λα μείζονα), 2/4
Menuetto and Trio (το τελευταίο σε Σολ μείζονα]), 3/4
Presto, 2/4

Το πρώτο μέρος έχει φόρμα σονάτας και ανοίγει με διακεκομμένα σαλπίσματα. Ακολουθεί ένα παραδοσιακό σκέλος, το οποίο περιέχει διάλογο μεταξύ βιολιού και μπάσων, εναλλάσσοντας μεταξύ δυνατών και απαλών εντάσεων και τελειώνοντας με τρίλια. Το δεύτερο θέμα του μέρους περιέχει δύο μέρη. Το πρώτο έχει ύφος ländler, για δύο βιολιά, αντί για μπάσα, ενώ το δεύτερο είναι μινουέτο, περιέχοντας σχεδόν σε κάθε χτύπο τρίλιες. Η coda επιστρέφει στο ύφος ländler. Η εξέλιξη του πρώτου μέρους επικεντρώνεται στο ύφος μινουέτας. Μετά την ανακεφαλαίωση η coda επιστρέφει στο μινουέτο, ώσπου η φράση ομαλοποιείται και οδηγείται στο κλείσιμο.

Παραπομπές

Εξωτερικοί σύνδεσμοι 
 Symphony No.30 in D major, K.202/186b (Mozart, Wolfgang Amadeus) στο IMSLP.org
 Η παρτιτούρα της 30ής Συμφωνίας στο DME.at

30
30
Συνθέσεις του 1774
Πρωτάθλημα καλαθοσφαίρισης Α2 εθνικής κατηγορίας ανδρών 1996-1997

Το πρωτάθλημα της Α2΄ Εθνικής κατηγορίας μπάσκετ ανδρών της σεζόν 1996-97 διεξήχθη σε έναν όμιλο, με συμμετοχή 14 ομάδων. Πρωταθλητής αναδείχθηκε ο Ο.Α.Α. Ηρακλείου, ο οποίος ανέβηκε στην Α1΄ μαζί με τον δευτεραθλητή Α.Ο. Δάφνης.

Βαθμολογία 

1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν.

Πηγές 
"Ματιές στα σπορ", Ιανουάριος 1998.

Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 1996 1997
Πρωταθλημα Ελλαδος Α2 Ανδρων 1996 1997
Πρωτάθλημα καλαθοσφαίρισης Β΄ εθνικής κατηγορίας ανδρών 1996-1997

Το πρωτάθλημα Β΄ Εθνικής κατηγορίας μπάσκετ ανδρών της σεζόν 1996-97  διεξήχθη σε έναν όμιλο, με συμμετοχή 14 ομάδων. Πρωταθλητής αναδείχθηκε ο Μακεδονικός Θεσσαλονίκης και ανέβηκε στην Α2΄ Εθνική κατηγορία. Επίσης, ανέβηκε ο δευτεραθλητής Α.Ο. Αμύντας.

Βαθμολογία 

1 Η θέση κατάταξης στις περιπτώσεις ισοβαθμίας καθορίστηκε με βάση τα αποτελέσματα μεταξύ των ομάδων που ισοβάθμησαν. 
Ανέβηκαν στη Β΄ Εθνική:
Α.Ο. Παλαιό Φάληρο
Α.Λ.Φ. Αλίμου
Αίας Ευόσμου
Α.Ο. Καβάλα

Πηγές 
"Ματιές στα σπορ", Ιανουάριος 1998.

Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 1996 1997
Πρωταθλημα Ελλαδος Β Ανδρων 1996 1997
Γρηγόριος Δενδρινός ο Αιγιαλείας

Ο Γρηγόριος Δενδρινός ο Αιγιαλείας (-1850) ήταν επίσκοπος και αγωνιστής της Ελληνικής Επανάστασης.

Βίος
Ο Γρηγόριος Δενδρινός καταγόταν από την Ιθάκη. Ως ιερομόναχος πριν το 1808 διορίσθηκε επίτροπος του μεγάλου λογοθέτη της Μεγάλης Εκκλησίας Αλέξανδρου Μάνου στην εξαρχία Ψαρών. Τον Σεπτέμβριο του 1808 χειροτονήθηκε τιτουλάριος επίσκοπος Ευδοκιάδος ή Ευδοξιάδος. Το 1811 τοποθετήθηκε εκκλησιαστικός προϊστάμενος του Μεγάλου Ρεύματος στην Κωνσταντινούπολη. Πριν τον Ιανουάριο του 1818 πρέπει να τοποθετηθεί η παραίτησή του, αφού τότε χειροτονήθηκε κάποιος Κύριλλος ως Μητροπολίτης Ευδοκιάδος.

Όταν ξέσπασε η Ελληνική Επανάσταση ήλθε στην Ελλάδα και συνεργάστηκε με τους Νέγρη, Μαυροκορδάτο, Κουντουριώτη. Το 1826 στάλθηκε στη Συρία ως διπλωματικός εκπρόσωπος αλλά συνελήφθη στο Χαλέπι και μεταφέρθηκε στην Αίγυπτο όπου εργάστηκε εργάτης στα κτήματα του Μεχμέτ Αλή. Όταν επέστρεψε στην Ελλάδα έγινε Επίσκοπος Αιγιαλείας. Πέθανε το 1850.

Παραπομπές

Πηγές
Χρίστος Πατρινέλης, «Γρηγόριος Ευδοκιάδος», Θρησκευτική και Ηθική Εγκυκλοπαίδεια, τομ. 4 (1964), στ.804

Έλληνες ιεράρχες
Μαλούσα

Η Μαλούσα ή Μαλφρίντα ιστορικά είναι γνωστή ως υπηρέτρια της Αγίας Όλγας και σύζυγος του Σβιάτοσλαβ A΄ του Κιέβου. Σύμφωνα με τα σλαβικά χρονικά, ήταν η μητέρα του Βλαδίμηρου Α' του Κιέβου και η αδερφή του Ντομπρίνια. Τα νορβηγικά έπη περιγράφουν η μητέρα του Βλαδίμηρου ως προφήτισσα που έζησε μέχρι την ηλικία των 100 και την έφεραν από το σπήλαιο στο παλάτι για να προβλέψει το μέλλον. Η Μαλούσα θάφτηκε στο Κόροστεν, στην Ουκρανία, με τον μικρό της γιο Βλαδίμηρο.

Προέλευση
Καθώς τα χρονικά σιωπούν σχετικά με το θέμα της γενεαλογίας της Μαλούσα, Ρώσοι και Ουκρανοί ιστορικοί από τον 19ο αιώνα επινόησαν διάφορες θεωρίες για να εξηγήσουν τους πρόγονους και το όνομά της. 
Ο Αλεξέι Σακματώβ θεωρεί ότι η Μαλούσα είναι κόρη του Μστίσα Σβενελντοβίτς, γιου του Σβελντ, ενός Βαράγγου πολέμαρχου. Πίστευε ότι το όνομα Μαλούσα είναι η σλαβική εκδοχή για το σκανδιλαβικό όνομα Μάλφριντ. Σε αυτήν την περίπτωση, η Μαλούσα είχε νορβηγική προέλευση.
Ο ιστορικός Ντμίτρι Ιλοβάισκι κατάφερε να σχεδιάσει ένα αντίθετο συμπέρασμα: ότι η σλαβική ονομασία Μαλούσα έχει μετατραπεί στο σκανδιλαβικό όνομα Μάλφριντ. Ο ισχυρισμός αυτός δεν είχε καμία ευρύτερη υποστήριξη. Ο Ντμίτρι Προζορόβσκι πίστευε ότι η Μαλούσα ήταν η κόρη του Μαλ, ενός Δρεβλιανού ηγέτη, του ίδιου που ήθελε να παντρευτεί την Αγία Όλγα όταν χήρεψε.

Παραπομπές

Προφήτες
Μεσαιωνική Ρωσία
Ιστορία της Ουκρανίας
Γρηγόριος ο Αδριανουπόλεως

Ο Γρηγόριος (;-1860) ήταν επίσκοπος της Ορθόδοξης Εκκλησίας τον 19ο αιώνα.

Βίος
Γεννήθηκε στην Κωνσταντινούπολη περί το 1785, όπου και σπούδασε. Ασχολήθηκε με την βυζαντινή μουσική και κατείχε το αξίωμα του Μεγάλου Αρχιδιακόνου από το 1813 ως το 1818.

Το 1818 εξελέγη Μητροπολίτης Τιβεριουπόλεως και Στρωμνίτσης και το 1830 Μητροπολίτης Αδριανουπόλεως. Το 1840 εξαναγκάστηκε από τους Τούρκους σε παραίτηση και κατέφυγε στη Μονή Βατοπεδίου στο Άγιον Όρος, όπου  πέθανε το 1860.

Στα 1830 εξέδωσε στην Κωνσταντινούπολη την ακολουθία των 15 εν Τιβεριουπόλει Μαρτύρων,

Παραπομπές

Πηγές
 Νικόλαος Φορόπουλος, «Γρηγόριος Αδριανουπόλεως», Θρησκευτική και Ηθική Εγκυκλοπαίδεια, τόμ. 4 (1964), στ.804
 

Έλληνες ιεράρχες
Μητροπολίτες Αδριανουπόλεως
Γρηγόριος Παπαδοπετράκης

Ο Γρηγόριος Παπαδοπετράκης (1828-1889) ήταν Έλληνας επίσκοπος Ιεροσητείας και ιστορικός.

Βίος
Ο Γρηγόριος Παπαδοπετράκης γεννήθηκε στα 1828 στην Κρήτη στο χωριό Καλλικράτης Σφακίων. Εκάρη μοναχός στη Μονή Αγίας Τριάδος Τσαγκαρόλων. Στη συνέχεια με υποτροφία της μονής σπούδασε θεολογία στην Αθήνα. Επιστρέφοντας χρημάτισε ηγούμενος στην μονή της μετανοίας του τα χρονικά διαστήματα μεταξύ 1862-1866 και 1873-1876. Στις 3 Φεβρουαρίου 1880 χειροτονήθηκε επίσκοπος Ιεροσητείας. Πέθανε στο Παρίσι τον Σεπτέμβριο του 1889 και τάφηκε στην Αθήνα. Συνέγραψε Ιστορίαν της μονής Αγίας Τριάδος.(ανέκδοτη χειρόγραφη) και Ιστορία της Επαρχίας Σφακίων, εν Αθήναις 1888, όχι αμερόληπτη, σύμφωνα με τον Νικόλαο Τωμαδάκη.

Εκδόσεις
 Ἱστορία τῶν Σφακίων ἤτοι μέρος τῆς κρητικῆς ἱστορίας, διηρημένη εἰς δύο βιβλία κυρίως, 1904 και Ἀφοί Βαρδινογιάννη, 1971.
 Γρηγόριος Παπαδοπετράκης, «Ιστορία της Ιεράς Μονής Αγίας Τριάδος επονομαζόμενης των Ζαγκαρολών», Κρητικά Χρονικά, 20 (1966), σελ. 17-162.

Παραπομπές

Πηγές
Νικόλαος Τωμαδάκης, «Γρηγόριος ο Παπαδοπετράκης», Θρησκευτική και Ηθική Εγκυκλοπαίδεια, τομ. 4 (1964), στ. 806.

Έλληνες ιεράρχες
Στέργιος Πιτσιόρλας

Ο Στέργιος (Αστέριος) Πιτσιόρλας είναι Έλληνας πολιτικός, νομικός και επιχειρηματίας. Στις 29 Αυγούστου 2018 ορκίστηκε Αναπληρωτής Υπουργός Οικονομίας και Ανάπτυξης στην κυβέρνηση υπό τον Αλέξη Τσίπρα.

Από τις 5 Νοεμβρίου 2016 έως τις 28 Αυγούστου 2018 υπηρέτησε ως Υφυπουργός Οικονομίας και Ανάπτυξης στη δεύτερη κυβέρνηση Τσίπρα.

Προηγουμένως, χρημάτισε πρόεδρος του ΤΑΙΠΕΔ, από τον Μάρτιο του 2015 μέχρι τον Νοέμβριο του 2016

Βιογραφικά στοιχεία  

Γεννήθηκε στις 18 Μαρτίου 1955 στη Θεσσαλονίκη και αποφοίτησε από τη Νομική Σχολή του Αριστοτέλειου Πανεπιστημίου Θεσσαλονίκης. Από το 1982 έως το 2004 άσκησε τη δικηγορία, ενώ εργάστηκε αργότερα ως ειδικός σύμβουλος με αντικείμενο την αξιολόγηση Μεσογειακών Ολοκληρωμένων Προγραμμάτων (ΜΟΠ) Ανατολικής και Κεντρικής Ελλάδος.

Ως επιχειρηματίας δραστηριοποιήθηκε από το 2010 στον κλάδο των Ανανεώσιμων Πηγών Ενέργειας στις εταιρείες «Αιολικό Πάρκο Μαυροβούνι Α.Ε.» και «Αιολική Ζάρακα Κούπια Α.Ε.». Διετέλεσε Πρόεδρος των εταιρειών «Med Sea Health Α.Ε.» και «Μare Village A.E.» με αντικείμενο την υλοποίηση τουριστικού επενδυτικού σχεδίου στη Χερσόνησο Κασσάνδρας, ενώ υπήρξε Πρόεδρος της κατασκευαστικής εταιρείας «Stroicentre Real Estate Construction Company A.E.».

Είναι παντρεμένος και έχει ένα παιδί.

Πολιτική σταδιοδρομία  

Σε νεαρή ηλικία δραστηριοποιήθηκε στην αντιδικτακτορική οργάνωση ΕΚΟΝ Ρήγας Φεραίος στη Θεσσαλονίκη, δίπλα στον Λεωνίδα Κύρκο, ενώ υπήρξε ηγετικό στέλεχος του ΚΚΕ Εσωτερικού. Εξελέγη στην Κεντρική Πολιτική Επιτροπή της Ελληνικής Αριστεράς (ΕΑΡ) και διετέλεσε μέλος της Εκτελεστικής Γραμματείας του Συνασπισμού (ΣΥΝ), όπου ανέλαβε διευθυντής του γραφείου του Νίκου Κωνσταντόπουλου. Από το 1996 έως και το 2004 υπήρξε Συντονιστής της Κεντρικής Επιτροπής και της Πολιτικής Γραμματείας του κόμματος. Το 2001 εκπροσώπησε το ΣΥΝ στη δημιουργία του «Χώρου Διαλόγου και Κοινής Δράσης της Αριστεράς», που οδήγησε το 2004 στη δημιουργία του ΣΥΡΙΖΑ.

Τον Αύγουστο 2022 ήλθε στο φως της δημοσιότητας η παρακολούθησή του από το 2014 μέχρι το 2016.

Παραπομπές 

Έλληνες υφυπουργοί Οικονομίας, Ανάπτυξης και Τουρισμού‎
Προστατεύοντας το έθνος από την είσοδο αλλοδαπών τρομοκρατών στις Ηνωμένες Πολιτείες

Ο πρόεδρος των ΗΠΑ Ντόναλντ Τραμπ υπέγραψε ένα εκτελεστικό διάταγμα με τίτλο Προστατεύοντας το έθνος από την είσοδο αλλοδαπών τρομοκρατών στις Ηνωμένες Πολιτείες στις 27 Ιανουαρίου 2017. Περιορίζει ιδιαίτερα και τα ταξίδια και την μετανάστευση προσώπων από αρκετές χώρες της Μέσης Ανατολής και της Αφρικής. Η εντολή αναστέλλει το Πρόγραμμα Εισδοχής Προσφύγων των ΗΠΑ (U.S. Refugee Admissions Program - USRAP) για 120 ημέρες καθώς και την είσοδο ανθρώπων από την Λιβύη, το Ιράν, το Ιράκ, τη Σομαλία, το Σουδάν, τη Συρία και την Υεμένη, ανεξάρτητα από το καθεστώς βίζας ή μόνιμης κατοικίας τους για 90 ημέρες, με εξαιρέσεις ανά περίπτωση. Στις 28 Ιανουαρίου, περίπου 100–200 ταξιδιώτες κρατήθηκαν σε αεροδρόμια των ΗΠΑ λόγω της εντολής αυτής και εκατοντάδες εμποδίστηκαν από την επιβίβασή τους σε αεροσκάφη με κατεύθυνση τις ΗΠΑ. 

Η εντολή προκάλεσε διεθνή κριτική, διαδηλώσεις στη Νέα Υόρκη στο Διεθνές αεροδρόμιο Τζ. Φ. Κέννεντυ και σε άλλα αεροδρόμια των ΗΠΑ, από κόσμο που έδωσε σημασία ότι οι επτά χώρες που έγιναν στόχος της εντολής είχαν πλειονότητα  Μουσουλμανικών πληθυσμών. Η κυβέρνηση απάντησε στην κριτική δηλώνοντας ότι η εντολή στοχεύει «χώρες επιρρεπείς στην τρομοκρατία» και όχι μουσουλμανικές, συγκεκριμένα, χώρες. Η Αμερικανική Ένωση Πολιτικών Ελευθεριών (American Civil Liberties Union ACLU) κατέθεσε μήνυση που επιδιώκει να εμποδίσει την υλοποίηση της εντολής. 

Το ομοσπονδιακό δικαστήριο στη Νέα Υόρκη ανέστειλε προσωρινά μέρη της εντολής στις 28 Ιανουαρίου, αλλά το δικαστήριο δεν έχει αποφάνθηκε ούτε για να επιτρέψει την είσοδο στη χώρα των επηρεαζόμενων ατόμων ούτε για τη συνταγματικότητα της εντολής. Στις 29 Ιανουαρίου, άλλο ομοσπονδιακό δικαστήριο στη Βοστόνη προσωρινά απέκλεισε την κράτηση των επηρεαζόμενων ανθρώπων «που, χωρίς το εκτελεστικό διάταγμα, θα ήταν νόμιμα εξουσιοδοτημένοι να εισέλθουν στις Ηνωμένες Πολιτείες.» Αυτή η δικαστική απόφαση αποκαθιστά την δυνατότητα για νόμιμους μετανάστες από τις επτά επηρεαζόμενες χώρες να εισέλθουν στις ΗΠΑ.

Αναφορές 

Ηνωμένες Πολιτείες Αμερικής
Χάνι αλ Μούλκι

Ο Χάνι αλ Μούλκι  (Hani Al-Mulki, επίσης γνωστός ως Χάνι Mulki,   Hāni Al-Mulki , 15 Οκτωβρίου 1951-), είναι πολιτικός, που υπηρέτησε ως  πρωθυπουργός της Ιορδανίας, ήδη υπηρεσιακός πρωθυπουργός μεταξύ 29 Μαΐου 2016 και 25 Σεπτεμβρίου 2016, μέχρι την ολοκλήρωση των γενικών εκλογών του 2016. Προηγουμένως υπηρέτησε σε αρκετές υπουργικές και διπλωματικές θέσεις και ήταν επικεφαλής Επίτροπος της Αρχής της Ειδικής Οικονομικής Ζώνης της Άκαμπα  , πριν τον διορισμό του ως πρωθυπουργού από τον βασιλιά Αμπντάλα Β΄. Ο Μούλκι παραιτήθηκε από την πρωθυπουργία έπειτα από μαζικές διαδηλώσεις εναντίον της φορολογίας.

Πρώτα χρόνια 
Γεννήθηκε στο Αμμάν το 1951 και έλαβε πτυχίο μπάτσελορ μηχανικών παραγωγής στην Αίγυπτο το 1974. Συνέχισε τις σπουδές του κάνοντας μεταπτυχιακά και διδακτορικά στο Πολυτεχνικό Ινστιτούτο του Ρένσελαερ,.

Καριέρα

Διπλωματική σταδιοδρομία 
Υπηρέτησε ως πρέσβης της Ιορδανίας στην Αίγυπτο και ως μόνιμος αντιπρόσωπος της Ιορδανίας στον Αραβικό Σύνδεσμο. Κατείχε διάφορες υπουργικές θέσεις, όπως εκείνες του υπουργού Υδάτινων Πόρων, Ενέργειας, Προμηθειών, Βιομηχανίας και Εξωτερικών.

Ο Μούλκι προήδρευσε της επιτροπής διαπραγμάτευσης, που σύναψε τη συνθήκη ειρήνης μεταξύ της Ιορδανίας και του Ισραήλ το 1994. Κατά τη διάρκεια της θητείας του ως υπουργού Εξωτερικών, ανέκυψαν διπλωματικά ζητήματα για την Ιορδανία, τόσο με το Ιράκ όσο και με τη Σαουδική Αραβία. Ο Μούλκι διορίστηκε ως επιστημονικός σύμβουλος του βασιλιά, και, στη συνέχεια, ως μέλος της Γερουσίας. 

Στις 9 Φεβρουαρίου 2011 ανανεώθηκε η θητεία του Μούλκι ως υπουργού Εμπορίου και Βιομηχανίας. Στις 9 Νοεμβρίου 2014 διορίστηκε Επικεφαλής Επίτροπος της Αρχής της Ειδικής Οικονομικής Ζώνης της Άκαμπα, αντικαθιστώντας τον Καμέλ Μαχαντίν.

Πρωθυπουργία 
Στις 29 Μαΐου 2016 ο Μούλκι διορίστηκε ως πρωθυπουργός της Ιορδανίας, διαδεχόμενος τον Αμπντάλα Ενσούρ. Το υπουργικό του συμβούλιο ορκίστηκε την 1η Ιουνίου. Στον νέο πρωθυπουργό ανατέθηκε η εποπτεία των εκλογών που διεξήχθησαν πριν από το τέλος του έτους.

Μετά τις βουλευτικές εκλογές του 2016 έγινε ανασχηματισμός της κυβέρνησης και συστάθηκαν τρία νέα χαρτοφυλάκια. Στην νέα κυβέρνηση 22 υπουργοί έμειναν ίδιοι και διορίστηκαν επτά νέοι υπουργοί.

Ο πρωθυπουργός παραιτήθηκε στις 4 Ιουνίου 2018 έπειτα από μαζικές διαδηλώσεις κατά των μέτρων λιτότητας που επέβαλε το ΔΝΤ στην κυβέρνηση, προκειμένου να αντιμετωπίσει το πρόβλημα με το δημόσιο χρέος.

Τιμές 
 :
  Ταξιάρχης του Τάγματος της Ανεξαρτησίας
  Ταξιάρχης του Τάγματος του Αστέρος της Ιορδανίας

Παραπομπές 

Πρωθυπουργοί της Ιορδανίας
Κατάλογος βασιλέων της Ιορδανίας

Ο Βασιλιάς του Χασεμιτικού Βασιλείου της Ιορδανίας είναι ο αρχηγός κράτους και μονάρχης της Ιορδανίας. Υπηρετεί ως επικεφαλής της ιορδανικής μοναρχίας — ή της Χασεμιτικής δυναστείας. Ο βασιλιάς προσφωνείται η Αυτού Μεγαλειότης ().

Ιστορία 
Η Ιορδανική μοναρχία ιδρύθηκε το 1921, με τη βοήθεια της Βρετανίας. Οι γιοι του Χουσεΐν μπιν Αλί, ο Σαρίφ της Μέκκας , από το 1908 μέχρι το 1916, είχαν εδραιωθεί ως βασιλιάδες του Ιράκ και της Ιορδανίας. Στην Ιορδανία, ο Αμπντουλάχ Α΄ έγινε Εμίρης της Υπεριορδανίας, θέση που κατείχε από τις 11 Απριλίου του 1921 μέχρι την παραχώρηση ανεξαρτησίας στην Υπεριορδανία στις 25 Μαΐου 1946 με το όνομα Χασεμιτικό Βασίλειο της Υπεριορδανίας. Ο Αμπντουλάχ στέφθηκε ως ο πρώτος βασιλιάς στη χώρα, της οποίας το όνομα απέκτησε την μικρότερη ονομασία Χασεμιτικό Βασίλειο της Ιορδανίας στις 3 Απριλίου 1949.

Η Χασεμιτική δυναστεία προέρχεται από την Χετζάζ, που είναι τώρα μέρος της Σαουδικής Αραβίας.

Διαδοχή

Μονάρχες της Ιορδανίας (1921–σήμερα)

Εμιράτο της Υπεριορδανίας (1921-1946)

Χασεμιτικό Βασίλειο της Υπεριορδανίας/Ιορδανία (1946–σήμερα)

Βασιλικό έμβλημα

Εξωτερικοί σύνδεσμοι 
 Το Χασεμιτικό Οικογενειακό Δέντρο 

Ιστορία της Ιορδανίας
Βασιλείς της Ιορδανίας
Ιορδανίας
Κατάλογος Ελλήνων βουλευτών (1958)

Ακολουθεί κατάλογος με τα 300 μέλη που εξελέγησαν στο Ελληνικό Κοινοβούλιο έπειτα από τις Ελληνικές βουλευτικές εκλογές 1958

Σύνθεση του Κοινοβουλίου
Για τη σημερινή σύνθεση, δείτε εδώ

Εκλεγέντες βουλευτές

Σημειώσεις και παραπομπές 

1958
Γκιουλουζενμπινέ

Το Γκιουλουζενμπινέ (επίσης, Γκουλουζάν-Μπινά, Γκιουλουζαμπινά, Γκιουλγιουζαμπίνα, και Γκιουλγιουζανμπίνα) είναι ένα χωριό στην επαρχία Μπαλακάν του βορειοδυτικού Αζερμπαϊτζάν. Το χωριό αποτελεί μέρος του δήμου Χενίφε.

Παραπομπές 

 
Κατοικημένες περιοχές στην Επαρχία Μπαλακάν
Μ. Νάιτ Σιάμαλαν

Ο Μ. Νάιτ Σιάμαλαν (M. Night Shyamalan, 6 Αυγούστου 1970) είναι Ινδοαμερικανός σκηνοθέτης, σεναριογράφος, παραγωγός και ηθοποιός, γνωστός για ταινίες με μεταφυσική πλοκή και ανατρεπτικό τέλος. Μετά απο μια σειρά αναγνωρισμένων ταινιών, με πιο δημοφιλή την Έκτη Αίσθηση (1999), ο Σιάμαλαν έγινε ευρύτερα γνωστός και έχει αποκληθεί "ο επόμενος Σπίλμπεργκ".

Έκανε το σκηνοθετικό του ντεμπούτο το 1992 με την ταινία Praying with Anger. Η δεύτερη ταινία του ήταν το κωμικό δράμα Το Σαΐνι (1998). Από τις ταινίες του, καλύτερη υποδοχή είχε το μεταφυσικό θρίλερ Η Έκτη Αίσθηση (1999), το δραματικό θρίλερ υπερήρωα Άφθαρτος (2000), το θρίλερ επιστημονικής φαντασίας Οιωνός (2002) και η ταινία μυστηρίου Σκοτεινό Χωριό (2004). Για την Έκτη Αίσθηση, ο Σιάμαλαν ήταν υποψήφιος για το Όσκαρ Καλύτερου Σκηνοθέτη και Καλύτερου Πρωτότυπου Σεναρίου. Αργότερα, ο Σιάμαλαν κυκλοφόρησε μία σειρά ταινιών λαμβάνοντας κακές κριτικές, αλλά ενίοτε σημειώνοντας εμπορική επιτυχία. Αυτές συμπεριλαμβάνουν την ταινία σκοτεινής φαντασίας Lady in the Water (2006), το θρίλερ Το Συμβάν (2008), το Ο Τελευταίος Μαχητής του Ανέμου (2010) και η ταινία επιστημονικής φαντασίας After Earth (2013).

Μετά την εμπορική αποτυχία του After Earth, η καριέρα του Σιάμαλαν ανέκαμψε με την κυκλοφορία της found footage ταινίας τρόμου Η Επίσκεψη (2015) και το ψυχολογικό θρίλερ Διχασμένος (2016). Το θρίλερ υπερηρώων του με τίτλο Glass (2019) είναι το τρίτο και τελευταίο μέρος της σειράς ταινιών Άφθαρτος.

Επιπρόσθετα με το σκηνοθετικό του έργο, ο Σιάμαλαν ήταν παραγωγός της ταινίας τρόμου Devil (2010) και εργάστηκε στη δημιουργία της σειράς επιστημονικής φαντασίας του Fox Wayward Pines (2015–2016), στην οποία ήταν παραγωγός και σκηνοθέτησε το πιλοτικό επεισόδιο. Επίσης, εμφανίστηκε σε ένα επεισόδιο της σειράς Entourage και έγραψε το σενάριο της οικογενειακής κωμωδίας Ο Ποντικομικρούλης (1999).

Σε πολλές ταινίες του χρησιμοποιεί ως τόπο γυρισμάτων περιοχές μέσα και κοντά στην Φιλαδέλφεια των ΗΠΑ, όπου μεγάλωσε.

Φιλμογραφία 
Οι ταινίες που έχει σκηνοθετήσει (και για τις οποίες έχει γράψει το σενάριο) είναι οι εξής:
 1992: Praying with Anger
 1998: Το Σαΐνι (Wide Awake)
 1999: Η Έκτη Αίσθηση (The Sixth Sense)
 2000: Άφθαρτος (Unbreakable)
 2002: Οιωνός (Signs)
 2004: Σκοτεινό Χωριό (The Village)
 2006: Lady in the Water
 2008: Το Συμβάν (The Happening)
 2010: Ο Τελευταίος Μαχητής του Ανέμου (The Last Airbender)
 2013: After Earth
 2015: Η Επίσκεψη (The Visit)
 2017: Διχασμένος (Split)
 2019: Glass

Παραπομπές 

Αμερικανοί σκηνοθέτες
Ινδοί σκηνοθέτες
Αμερικανοί σεναριογράφοι
Αμερικανοί παραγωγοί ταινιών
Ο γιος του Σαούλ

Ο γιος του Σαούλ (πρωτότυπος τίτλος: Saul fia) είναι ουγγρική δραματική ταινία του 2015 σε σκηνοθεσία Λάζλο Νέμες και σε σενάριο του ίδιου και της Κλάρα Ρόγιερ.

Πλοκή 
Ο Σαούλ είναι Ουγγροεβραίος κρατούμενος στο Άουσβιτς και υποχρεωμένος να εργάζεται στο στρατόπεδο βοηθώντας τους φρουρούς σχετικά με την αποκομιδή των πτωμάτων από τους θαλάμους αερίων (Sonderkommando). Μία μέρα, βλέπει ένα νεαρό αγόρι, το οποίο αναπνέει ακόμη, να το πνίγουν οι φρουροί, διατάσσοντας την αυτοψία του για να επιβεβαιωθεί ότι πέθανε. Ο Σαούλ επιμένει να το πάει εκείνος στον γιατρό και του ζητά να μην κάνει αυτοψία, καθώς θέλει να τον θάψει σύμφωνα με τα εβραϊκά έθιμα.

Έτσι, ο Σαούλ αναζητά ραββίνο για την ταφή του παιδιού. Παράλληλα, μία μερίδα κρατουμένων σχεδιάζει εξέγερση στο στρατόπεδο, με στόχο την απελευθέρωση.

Μετά από αρκετές αποτυχημένες προσπάθειες για την εύρεση ραββίνου, ο Σαούλ προσεγγίζεται από έναν κρατούμενο, τον Μπράουν, και τον ντύνει με τα ρούχα των Sonderkommandos, για να τον γλιτώσει τον θάνατο. Ένας συγκρατούμενος του Σαούλ, ο Αβραάμ, τον ρωτά γιατί επιμένει τόσο για αυτό το παιδί και ο Σαούλ του απαντά πως είναι ο νόθος γιος του.

Την επόμενη μέρα, οι κρατούμενοι εξεγείρονται εναντίον των Ες Ες και δραπετεύουν από το στρατόπεδο. Ο Σαούλ κουβαλά στην πλάτη του τον γιο του και ζητά από τον Μπράουν να πει την προσευχή για να τον θάψει. Τότε ανακαλύπτει πως ο Μπράουν δεν είναι ραββίνος και είπε ψέματα για να σώσει τη ζωή του. Στη συνέχεια, ακούγοντας τους φρουρούς να πλησιάζουν, οι εξεγερμένοι κρατούμενοι μπαίνουν σε ένα ποτάμι. Εκεί, ο Σαούλ δεν αντέχει άλλο το βάρος του παιδιού και το αφήνει στο νερό. 

Όταν βγαίνουν από το ποτάμι, μπαίνουν σε μια καλύβα στο δάσος και συζητούν την ένταξή τους στην Πολωνική Αντίσταση. Ένα μικρό αγόρι τους ανακαλύπτει και ο Σαούλ το βλέπει και χαμογελά. Το αγόρι φεύγει και ακούγονται οι πυροβολισμοί από τους φρουρούς που πλησιάζουν.

Διανομή
Ρόρινγκ Γκέζα ως Σαούλ
Λεβέντε Μολνάρ ως Αβραάμ
Ουρς Ρεχν ως Μπίντερμαν
Σάντορ Ζότερ ως δρ. Μίκλος Νυίζλι

Βραβεία/Διακρίσεις
Η ταινία κέρδισε το Όσκαρ Καλύτερης Ξενόγλωσσης Ταινίας, τη Χρυσή Σφαίρα Καλύτερης Ξενόγλωσσης Ταινίας, το Βραβείο BAFTA Καλύτερης Μη Αγγλόφωνης Ταινίας και το Βραβείο Satellite Καλύτερης Ξενόγλωσσης Ταινίας. 

Επίσης, απέσπασε το Μέγα Βραβείο της Επιτροπής και το FIPRESCI στο 68o φεστιβάλ των Καννών, ενώ ήταν υποψήφια και για τον Χρυσό Φοίνικα.

Επιπλέον, έλαβε υποψηφιότητα για το βραβείο Σεζάρ καλύτερης ξένης ταινίας.

Παραπομπές

Ουγγρικές ταινίες
Γερμανόφωνες ταινίες
Πολωνόφωνες ταινίες
Ρωσόφωνες ταινίες
Ταινίες σχετικά με το Ολοκαύτωμα
Ταινίες βραβευμένες με Όσκαρ Καλύτερης Ξενόγλωσσης Ταινίας
Ταινίες του 2015
Ουγγρόφωνες ταινίες
Ταινίες γυρισμένες στην Ουγγαρία
Αντιρρησίας Συνείδησης (ταινία)

Το Αντιρρησίας Συνείδησης (πρωτότυπος τίτλος: Hacksaw Ridge) είναι αμερικανική βιογραφική, πολεμική, δραματική ταινία του 2016, σε σκηνοθεσία Μελ Γκίμπσον. Το σενάριο γράφτηκε από τους Άντριου Νάιτ και Ρόμπερτ Σένκαν. Πρωταγωνιστούν οι Άντριου Γκάρφιλντ, Σαμ Γουόρθινγκτον, Βινς Βον και Τερέζα Πάλμερ. Η ταινία είναι βασισμένη στις εμπειρίες του Ντέσμοντ Ντος, ενός εθελοντή του Δευτέρου Παγκοσμίου Πολέμου, ο οποίος για θρησκευτικούς λόγους δεν οπλοφορούσε, κι έγινε ο πρώτος άοπλος που τιμήθηκε με το Μετάλλιο της Τιμής.

Κυκλοφόρησε στις ΗΠΑ στις 6 Νοεμβρίου του 2016, λαμβάνοντας ως επί το πλείστον θετικές κριτικές. Με το αρχικό μπάτζετ να φτάνει τα 40 εκατομμύρια δολάρια, κατάφερε να εισπράξει παγκοσμίως 163 εκατομμύρια. Το Αμερικανικό Ινστιτούτο Κινηματογράφου και το National Board of Review, το τοποθέτησαν ανάμεσα στις 10 Καλύτερες Ταινίες του 2016. Έλαβε πολλά βραβεία και πολλές υποψηφιότητες: Στην 89η Τελετή της Αμερικανικής Ακαδημίας θα είναι υποψήφιο για 6 Όσκαρ. Θα είναι, επίσης, υποψήφιο για 3 Χρυσές Σφαίρες.  Επίσης, είχε πολλές υποψηφιότητες και στα AACTA Awards, κερδίζοντας στην κατηγορία Καλύτερης Ταινίας, Καλύτερης Σκηνοθεσίας, Καλύτερου Πρωτότυπου Σεναρίου, Α' Ανδρικού Ρόλου και Β' Ανδρικού Ρόλου.

Παραπομπές

Εξωτερικοί σύνδεσμοι

Δείτε επίσης

Αντιρρησίας συνείδησης

Αντιρρησίες συνείδησης στην Ελλάδα

Ταινίες του 2016
Αγγλόφωνες ταινίες
Αμερικανικές ταινίες
Ταινίες βασισμένες σε πραγματικά γεγονότα (Β΄ Παγκόσμιος Πόλεμος)
Αμερικανικές βιογραφικές ταινίες
Αμερικανικές πολεμικές δραματικές ταινίες
Ταινίες σε σκηνοθεσία Μελ Γκίμπσον
Αντιπολεμικές ταινίες
Ταινίες παραγωγής Icon Productions
Ταινίες παραγωγής Summit Entertainment
Δραματικές ταινίες βασισμένες σε πραγματικά γεγονότα
Μάρκος Πένια

Ο Μάρκος Πίνια (ισπανικά: Marcos Piña) (γεννημένος στις 15 Μαρτίου 1977) είναι Αργεντίνος πολιτικός, συγγραφέας και πολιτικός επιστήμονας, που υπηρετεί στο αξίωμα του Επικεφαλής του Υπουργικού Συμβουλίου της Αργεντινής, έπειτα από το διορισμό του από τον Πρόεδρο Μαουρίσιο Μάκρι στις 10 Δεκεμβρίου 2015.

Προηγουμένως, είχε διατελέσει νομοθέτης της πόλης του Μπουένος Άιρες με την παράταξη Δέσμευση για την Αλλαγή. Ο ίδιος είναι ένας από τους κύριους συμβούλους του κόμματος Προπουέστα Ρεπουμπλικάνα, ενώ είχε ηγηθεί της εκστρατείας που οδήγησε στην εκλογή του Μάκρι στην προεδρία της χώρας.

Πρώτα χρόνια
Ο Μάρκος Πένια γεννήθηκε στις 15 Μαρτίου του 1977, στο Μπουένος Άιρες. Είναι ο γιος του Φέλιξ Πένια, ο οποίος εργαζόταν στο Διαμερικανική Τράπεζα Ανάπτυξης, και της ακαδημαϊκού Κλάρα Μπραούν Καντίλο. Είναι, επίσης, εγγονός της Αργεντινού φυσιολόγου, Εδουάρδο Μπραούν-Μενέντες.

Παρακολούθησε τα πρώτα χρόνια της πρωτοβάθμιας στο Δημοτικό Σχολείο Γουεϊσάιντ στο Ποτόμακ των Ηνωμένων Πολιτειών, καθώς ζούσε με τους γονείς του στο εξωτερικό. Αργότερα επέστρεψε στην Αργεντινή και ολοκλήρωσε το γυμνάσιο στο Μπουένος Άιρες. Αποφοίτησε με πτυχίο στις πολιτικές επιστήμες από το Πανεπιστήμιο Τορκουάτο ντι Τέγια.

Πολιτική καριέρα
Το 2003 εξελέγη νομοθέτης για την Πόλη του Μπουένος Άιρες με την παράταξη Δέσμευση για την Αλλαγή. Ο ίδιος βρέθηκε στην ηγετική ομάδα της παράταξης, η οποία αργότερα θα μετασχηματιστεί στο πολιτικό κόμμα Προπουέστα Ρεπουμπλικάνα, ευρύτερα γνωστό και ως ΠΡΟ, ένα νέο κόμμα που θα ωθήσει τον Μαουρίσιο Μάκρι στο δημοτικό συμβούλιο της πόλης.

Όταν ο Μαουρίσιο Μάκρι έγινε Δήμαρχος της Πόλης του Μπουένος Άιρες, το 2007, ο Πένια διορίστηκε ως Γενικός Γραμματέας του Δήμου. Από εκεί ήταν υπεύθυνος για τον τομέα επικοινωνίας της πόλης. Τον Νοέμβριο του 2015, μετά την εκλογή του Μάκρι στην προεδρία της χώρας, ο Πένια διορίστηκε στη θέση του Επικεφαλής του Υπουργικού Συμβουλίου της Αργεντινής. Η ανάληψη των καθηκόντων του έγινε στις 10 Δεκεμβρίου 2015 στο Προεδρικό Μέγαρο.

Παραπομπές

Αργεντινοί συγγραφείς
Αργεντινοί πολιτικοί
Ίλμπακ

Το Ίλμπακ () είναι ένα χωριό στην Επαρχία Κανταχάρ, στο νότιο Αφγανιστάν.

Γεωγραφία του Αφγανιστάν
Κάρολος Γεώργιος Αύγουστος του Βολφενμπύτελ

Ο Κάρολος-Γεώργιος-Αύγουστος (8 Φεβρουαρίου 1766 - 20 Σεπτεμβρίου 1806) από τον Οίκο των Γουέλφων ήταν ο διάδοχος στο πριγκιπάτο του Βολφενμπύτελ, αλλά απεβίωσε 50 ημέρες πριν τον πατέρα του. Έτσι τον διαδέχθηκε ο αδελφός του Φρειδερίκος-Γουλιέλμος, ο μαύρος.

Βιογραφία
Γεννήθηκε στο Λονδίνο και ήταν ο πρωτότοκος γιος του Καρόλου-Γουλιέλμου-Φερδινάνδου πρίγκιπα του Βολφενμπύτελ και της Αυγούστας των Γουέλφων-Αννοβέρου, κόρης του Φρειδερίκου πρίγκιπα της Ουαλίας.

Ο πατέρας του το 1787, ηγούμενος του Πρωσικού στρατού, αποκατέστησε τον Γουλιέλμο Ε΄ πρίγκιπα της Οράγγης ως κυβερνήτη (stadholder) της Ολλανδίας, μετά την εξέγερση των πατριωτών εκεί. Συμφώνησαν να παντρέψουν τα παιδιά τους, έτσι ο διάδοχος νυμφεύτηκε την Λουίζα της Οράγγης ως επισφράγιση της συμμαχίας.

Ο διάδοχος, όπως και άλλοι δύο αδελφοί του, γεννήθηκε με διανοητικά προβλήματα και τυφλός· η Λουίζα του συμπεριφερόταν ως νοσοκόμα μάλλον παρά ως σύζυγος. Εξαρτιόταν ολοκληρωτικά από αυτήν. Σε ένα γράμμα της το 1791 η Λουίζα έγραφε ότι «είναι καλύτερο που δεν θα αποκτήσουμε παιδιά». Το 1799 επισκέφθηκε την οικογένεια του πατέρα του η Χέντβιχ-Ελισάβετ-Καρλότα του Χολστάιν-Γκότορπ, σύζυγος του Καρόλου ΙΓ΄ της Σουηδίας και έγραψε στο Ημερολόγιό της:

«Ο πατέρας του ο δούκας, ως στρατιωτικός, είναι πνευματώδης, καλλιεργημένος και ευχάριστη συντροφιά, αλλά τυπικός στο πρωτόκολλο απερίγραπτα. Λέγεται ότι είναι κάπως αυστηρός, όμως είναι ο καλός πατέρας του έθνους που αφουγκράζεται τις ανάγκες του λαού του. Μετά γνώρισα τη δούκισσα Αυγούστα, μια τυπική αγγλίδα, απλή σαν γυναίκα εφημέριου. Δεν είχε καθόλου τόπους: κάνει τις πιο παράξενες ερωτήσεις χωρίς να αντιλαμβάνεται πόσο δύσκολες και δυσάρεστες μπορεί να είναι. Η Λουίζα είναι ευχάριστη, ευγενής, αξιαγάπητη, πνευματώδης και έξυπνη, όχι καλλονή αλλά όμορφη. Μετά πήγαμε στο Ρίτσμοντ, εξοχική κατοικία που έκτισε η Αυγούστα και εκεί γνώρισα τους κάπως περίεργους γιους της. Ο διάδοχος, ένας παχουλός, σχεδόν τυφλός, παράξενος και αλλόκοτος, σχεδόν βλάκας, προσπαθεί να μιμηθεί τον πατέρα του, πράγμα που τον κάνει τεχνητό και δυσάρεστο. Μιλά συνεχώς, δεν ξέρει τι λέει και είναι σε όλα αφόρητος. Αγαπά τη σύζυγό του σε σημείο λατρείας και κυβερνιέται ολοκληρωτικά από αυτήν. Άλλοι δύο γιοί του δούκα είναι το ίδιο...».

Απεβίωσε στις 20 Σεπτεμβρίου 1806. Στις 10 Νοεμβρίου 1806 απεβίωσε ο πατέρας του που, επειδή ο 2ος και ο 3ος γιος του είχαν σωματικά και διανοητικά προβλήματα και είχαν αποκλειστεί από τη διαδοχή, τον διαδέχθηκε ο τέταρτος γιος του Φρειδερίκος-Γουλιέλμος αποκαλούμενος ο μαύρος.

Οικογένεια
Το 1790 στη Χάγη νυμφεύτηκε τη Λουίζα των Νάσσαου, κόρη του Γουλιέλμου Ε΄ πρίγκιπα της Οράγγης, αλλά δεν απέκτησαν τέκνα.

Παραπομπές

Οίκος των Γουέλφων
Κιουρντεμίρ (Ζακατάλα)

Το Κιουρντεμίρ (επίσης, Κιουρνταμίρ) είναι ένα χωριό της επαρχίας Ζακατάλα του βορειοδυτικού Αζερμπαϊτζάν. Το χωριό αποτελεί μέρος του δήμου Μπεχμετλί.

Παραπομπές 

 
Κατοικημένες περιοχές στην Επαρχία Ζακατάλα
Μασκαραμπινέ

Το Μασκαραμπινέ (επίσης, Μασκουαραμπινέ, Μασγκαραμπινά, και Μασχαραμπινά) είναι ένα χωριό της επαρχίας Ζακατάλα του βορειοδυτικού Αζερμπαϊτζάν. Το χωριό αποτελεί μέρος του δήμου Ντομπαμπινέ.

Παραπομπές 

 
Κατοικημένες περιοχές στην Επαρχία Ζακατάλα
Χιτσάσο

Το Χιτσάσο (επίσης, Χίτσασο, Χατσάσου, και Χυτσάσο) είναι ένα χωριό στην επαρχία Αστάρα του νοτιοανατολικού Αζερμπαϊτζάν. Το χωριό αποτελεί μέρος του δήμου Σεμιετούκ.

Παραπομπές 

 
Κατοικημένες περιοχές στην Επαρχία Αστάρα
Ρογκνέντα του Πολότσκ

Η Ρογκνέντα του Πολότσκ (Λευκορωσικά: Рагнеда Рагвалодоўна, 960-1000) είναι η σλαβική ονομασία για την Ράνγκχιλντ, της οποίας ο πατέρας Ρόγκβολοντ ήταν πρίγκιπας του Πολότσκ.

Ζωή 
Περίπου το 980, ο Βλαδίμηρος Α' του Κιέβου, όταν έμαθε ότι αυτή αρραβωνιάστηκε με τον ετεροθαλή αδερφό του Γιαροπόλκ Α΄ του Κιέβου, κατέκτησε το Πολότσκ και ανάγκασε την Ρογκνέντα να τον παντρευτεί. Αφού τη βίασε μπροστά στους γονείς της, διέταξε να εκτελεστούν, μαζί με δύο από τους αδελφούς της.

Η Ρογκνέντα τού έδωσε πολλά παιδιά. Οι τέσσερις γιοι ήταν ο Ιζιασλάβ του Πολότσκ, ο Γιαροσλάβ Α΄ ο Σοφός, ο Βσέβολοντ και ο Μστιστλάβ του Τσέρνιγοφ. Γέννησε επίσης δύο κόρες· η πρώτη ονομάστηκε από τον Νέστορα τον χρονογράφο ως Πρεντσλάβα, μετέπειτα παλλακίδα του Μπόλεσλαβ Α΄ της Πολωνίας, σύμφωνα με τον Gallus. Ένα μεταγενέστερο χρονικό αφηγείται την ιστορία, πιθανότατα από ένα Νορβηγικό έπος, με τη Ρογκνέντα να συνομωτεί εναντίον του Βλαδίμηρου Α΄ και να ζητάει από τον μεγαλύτερο γιο της Ιζιασλάβ να τον σκοτώσει. Όπως ήταν το σκανδιναβικό βασιλικό έθιμο, πήγε με τον γιο της να κυβερνήσει τη γη των γονιών της, δηλαδή το Πολότσκ. 

Όταν ο Βλαδίμηρος έγινε Χριστιανός και νυμφεύτηκε την Άννα Πορφυρογέννητη, έπρεπε να χωρίσει όλες τις προηγούμενες συζύγους του, ανάμεσά τους και την Ρογκνέντα. Τότε η Ρογκνέντα πήγε σε ένα μοναστήρι και πήρε το όνομα Αναστασία. 

Μεσαιωνική Ρωσία
Ενδοοικογενειακή βία
Φάρος της Αλεξανδρούπολης

Ο Φάρος της Αλεξανδρούπολης κατασκευάστηκε τον 19ο αιώνα από την γαλλική Εταιρία Φάρων και Φανών της Μεσογείου κατόπιν σύμβασης με την τότε τουρκική κυβέρνηση. Χτίστηκε  στο σημερινό λιμάνι της πόλης, αποσκοπώντας στη διευκόλυνση της ακτοπλοΐας και  της πελαγοδρομίας για τους ντόπιους ναυτικούς  και ναυτιλλομένους που ταξίδευαν στην περιοχή του Ελλήσποντου. 

Είναι τοποθετημένος  στη δυτική πλευρά του λιμανιού και εδράζεται πάνω σε ένα κυλινδρικό βάθρο που απέχει 27 μέτρα (εστιακό ύψος) από τον θαλάσσιο πυθμένα . Αποτελεί έναν από τους ψηλότερους φάρους της Ελλάδας, μιας και το ύψος του αγγίζει τα  18 μέτρα, διαθέτει 98 εσωτερικά σκαλοπάτια που οδηγούν στο θάλαμο του φανού ενώ το  πάνω μέρος του είναι ελασμάτινο με 10 σειρές υαλοπινάκων. Γύρω από τον φανό, στην κορυφή του Φάρου της Αλεξανδρούπολης, περιστρέφεται ένας κοίλος καθρέφτης που στέλνει το φως στα τοποθετημένα γύρω του πρίσματα – μια διαδικασία που γινόταν με βάση τα αντίβαρα και τις τροχαλίες που φρόντιζε ο φαροφύλακας για πολλά χρόνια. Σε 6 ενδιάμεσα σημεία του κλιμακοστασίου υπάρχουν έξι πλατύσκαλα και έξι παράθυρα που χρησιμεύουν στην εσωτερική φωταγώγηση του κτηρίου. Το στίγμα του είναι 40ο 50΄ 07 ΄΄ Βόρειο, 25ο 52΄ 05΄΄ Ανατολικό.

Ξεχωριστό χαρακτηριστικό του Φάρου της Αλεξανδρούπολης αποτελεί η φωτεινή του δέσμη καθώς σημειώνει  τρεις λευκές αναλαμπές κάθε 15 δευτερόλεπτα (0,38 + 2,12 + 0,38 + 2,12 +0,38 + 9,62 =15δ). Η  φωτιστική του ορατότητα είναι δυνατή σε απόσταση 24 ναυτικών μιλίων  από την ακτή (44χλμ περίπου).

Ιστορική πορεία 

Tα εγκαίνια του φάρου έγιναν την 1η Ιουνίου 1880 και από τότε λειτουργεί χωρίς διακοπή σηματοδοτώντας το χαρακτηριστικό σύμβολο της πόλης της Αλεξανδρούπολης.  Τα πρώτα χρόνια  λειτουργούσε με ασετιλίνη, μέθοδος που με την πάροδο του χρόνου αντικαταστάθηκε με αυτή του της πυράκτωσης με τη χρήση πετρελαίου. Από το 1974 μέχρι σήμερα λειτουργεί με ηλεκτρικό ρεύμα αλλά διαθέτει και εφεδρικές φιάλες με ασετιλίνη για έκτακτες περιπτώσεις διακοπής της ηλεκτροδότησης. Επισκευές και μετασκευές στην κτιριακή υποδομή  του φάρου έγιναν το 1946 και το 1955. Το 2002 αντικαταστάθηκε ο ηλεκτρολογικός του εξοπλισμός με έναν πιο πρόσφατης τεχνολογίας.

Παραπομπές

Εξωτερικοί σύνδεσμοι 
 Πληροφορίες για τον Φάρο της Αλεξανδρούπολης

Αλεξανδρούπολη
Φάροι της Ελλάδας
Απώλειες του Τουρκικού Στρατού στη Συρία

Η τουρκική στρατιωτική επέμβαση στη Συρία, που ξεκίνησε στις 24 αυγούστου 2016, με το κωδικό όνομα Ασπίδα του Ευφράτη, είναι μια συνεχιζόμενη διασυνοριακή επέμβαση του τουρκικού στρατού, και συμμαχικών του ομάδων που πέρνουν μέρος στο Συριακό Εμφύλιο Πόλεμο. Οι επιχειρήσεις συνεχίζονται στην βόρεια Συρία στην περιοχή ανάμεσα στον Ευφράτη ποταμό στα ανατολικά και της ελεγχόμενης από αντάρτες περιοχής γύρω από την πόλη Azaz στα δυτικά. Ο τουρκικός στρατός υποστηρίζεται φιλικές προς την Τουρκία Συριακές ανταρτικές ομάδες, όπως ο Ελεύθερος Συριακός Στρατός, και  μάχεται κατά των δυνάμεων του Ισλαμικού Κράτους του Ιράκ και του Λεβάντε (ISIL), καθώς και κατά των Κούρδων μαχητών των Συρίακων Δημοκρατικών Δυνάμεων (ΣΔΔ).

Λίστα απωλειών 
Αν και επίσημή λίστα απωλειών δεν έχει εκδοθεί από τις Τουρκικές ένοπλές δυνάμεις, ο Τουρκικός και διεθνής τύπος παρακολουθεί τις επιχειρήσεις καταγράφοντας τις απώλειες από πλευράς τουρκικού στρατού. Η παρακάτω είναι μια λίστα των εώς τώρα απωλειών μεταξύ των τακτικών τουρκικών Ενόπλων Δυνάμεων:

Αναφορές
Ντζιμπίρ-Καζμαλάρι

Το Ντζιμπίρ-Καζμαλάρι (επίσης, Ντζάμπιρ-Όμπα) είναι ένα χωριό της επαρχίας Κουσάρ του Αζερμπαϊτζάν. Βρίσκεται στο βορειοανατολικό μέρος της χώρας.

Αναφορές 
 

Κατοικημένες περιοχές στην Επαρχία Κουσάρ
Σιγιαμπλί

Το Σιγιαμπλί (επίσης, Σιομπίλι και Σιγιαμπλί) είναι ένα χωριό στην επαρχία Λανκαράν του νοτιοανατολικού Αζερμπαϊτζάν. Το χωριό αποτελεί μέρος του δήμου Ρβο.

Παραπομπές 

 
Κατοικημένες περιοχές στην Επαρχία Λανκαράν
Ζαρντόνι

Το Ζαρντόνι (επίσης, Ζαρντόνου) είναι ένα χωριό της επαρχίας Λερίκ του νοτιοανατολικού Αζερμπαϊτζάν. Το χωριό αποτελεί μέρος του δήμου Τικεμπέντ.

Παραπομπές 

 
Κατοικημένες περιοχές στην Επαρχία Λερίκ
Πρωτάθλημα πετοσφαίρισης Α2 εθνικής κατηγορίας ανδρών 1996-1997

Το πρωτάθλημα της Α2 Εθνικής κατηγορίας βόλεϊ ανδρών για τη σεζόν 1996-97 διεξήχθη σε έναν όμιλο, με συμμετοχή 12 ομάδων. Η πρωταθλήτρια Α.Ε. Κομοτηνής και ο δευτεραθλητής Πανελλήνιος Γ.Σ. ανέβηκαν στην Α1΄.

Η Βαθμολογία

Πηγές 
"Ματιές στα σπορ", Ιανουάριος 1998.

1996 1997
Πετοσφαίριση το 1996
Πετοσφαίριση το 1997
Τεντούλ

Το Τεντούλ (επίσης, Τιεντούλ) είναι ένα χωριό στην επαρχία Λερίκ του νοτιοανατολικού Αζερμπαϊτζάν. Το χωριό αποτελεί μέρος του δήμου της Ντίτσο.

Παραπομπές 

 
Κατοικημένες περιοχές στην Επαρχία Λερίκ
Μαναφόμπα

Το Μαναφόμπα είναι ένα χωριό στην επαρχία Χατσμάζ του βορειοανατολικού Αζερμπαϊτζάν. Το χωριό αποτελεί μέρος του δήμου Αγκασιρινόμπα.

Παραπομπές 

 
Κατοικημένες περιοχές στην Επαρχία Χατσμάζ
Η Άφιξη (ταινία, 2016)

Η Άφιξη (πρωτότυπος τίτλος: Arrival) είναι αμερικανική ταινία επιστημονικής φαντασίας του 2016, σε σκηνοθεσία Ντενί Βιλνέβ. Το σενάριο γράφτηκε από τον Έρικ Χέιζερερ, το οποίο βασίστηκε στην ιστορία του  Τεντ Τσιανγκ, Story of Your Life. Πρωταγωνιστούν οι Έιμι Άνταμς, Τζέρεμι Ρένερ και ο Φόρεστ Γουίτακερ. 

Η ταινία έκανε πρεμιέρα στην 1 Σεπτεμβρίου του 2016, στο Φεστιβάλ Βενετίας, και κυκλοφόρησε στις ΗΠΑ, στις 11 Νοεμβρίου του ίδιου έτους, σε IMAX, από την Paramount Pictures. Η ταινία εισέπραξε 175 εκατομμύρια δολάρια παγκοσμίως, και κρίθηκε θετικά για την ατμόσφαιρά της, την ιστορία της και την ερμηνεία της Άνταμς. Το Αμερικανικό Ινστιτούτο Κινηματογράφου και το National Board of Review, την τοποθέτησαν ανάμεσα στις 10 καλύτερες ταινίες του 2016. Έχει λάβει, επίσης, αρκετές υποψηφιότητες, μεταξύ αυτών για Όσκαρ Καλύτερης Ταινίας, Καλύτερης Σκηνοθεσίας και Καλύτερου Διασκευασμένου Σεναρίου. Συνολικά, προτάθηκε για 8 όσκαρ, κερδίζοντας το όσκαρ για το Μοντάζ Ηχητικών Εφέ. Επίσης, υπήρξε υποψήφια και για δύο Χρυσές Σφαίρες: Α' Καλύτερης Ηθοποιού και Καλύτερης Πρωτότυπης Μουσικής, ενώ κέρδισε και το BAFTA καλύτερου ήχου.

Παραπομπές

Εξωτερικοί σύνδεσμοι 
 
 

Ταινίες του 2016
Αγγλόφωνες ταινίες
Αμερικανικές ταινίες
Αμερικανικές δραματικές ταινίες
Αμερικανικές ταινίες επιστημονικής φαντασίας
Ταινίες παραγωγής Paramount Pictures
Ταινίες παραγωγής FilmNation Entertainment
Ταινίες με ταξίδι στον χρόνο
Ταινίες γυρισμένες στον Καναδά
Αμερικανικές θρίλερ ταινίες μυστηρίου
Αμερικανικές ψυχολογικές ταινίες
Γκαντζιρουσταμόμπα

Το Γκαντζιρουσταρόμπα (επίσης, Γκαντζιρουστάμομπα) είναι ένα χωριό της επαρχίας Χατσμάζ του βορειοανατολικού Αζερμπαϊτζάν. Στην σοβιετική εποχή ήταν η τοποθεσία μιας μικρής στρατιωτικής βάσης που διαλύθηκε το 1992. Η στρατιωτική βάση χρησιμοποιήθηκε ως πεδίο δοκιμών T-72, καθώς η τοποθεσία της πόλης σε μια ημιερημική περιοχή αποδείχτηκε χρήσιμη για την εκτίμηση της αξιολόγησης του τανκ σε συνθήκες ζέστης και σκόνης.

Αναφορές 
 

Κατοικημένες περιοχές στην Επαρχία Χατσμάζ
Τεσκάν

Το Τεσκάν (επίσης, Τεσκάν και Τασκιάντ) είναι ένα χωριό της επαρχίας Γιαρντιμλί του νοτιοανατολικού Αζερμπαϊτζάν. Το χωριό αποτελεί μέρος του δήμου Σεπάραντι.

Παραπομπές 

 
Κατοικημένες περιοχές στην Επαρχία Γιαρντιμλί
Κόλπος του Μπάφιν

Κόλπος του Μπάφιν (αγγλικά: Baffin Bay, γροιλανδικά: Avannaata Imaa) ονομάζεται η θάλασσα που βρίσκεται δυτικά της Γροιλανδίας και ανατολικά της νήσου Μπάφιν. Νότια του κόλπου του Μπάφιν βρίσκεται ο πορθμός του Ντέιβις μέσω του οποίου συνδέεται με τη Θάλασσα του Λαμπραντόρ και τον Ατλαντικό ωκεανό. Ενώ το βόρειο τμήμα του κόλπου του Μπάφιν ονομάζεται πορθμός του Νερς ο οποίος συνδέει τον κόλπο με τον Αρκτικό ωκεανό. Ο κόλπος δεν είναι πλωτός το μεγαλύτερο μέρος του έτους, λόγω του καλύμματος πάγου και την υψηλή πυκνότητα από επιπλέοντες πάγους και παγόβουνα.

Γεωγραφική θέση

Ο Διεθνής Υδρογραφικός Οργανισμός καθορίζει τα όρια του κόλπου του Μπάφιν ως εξής:
Από το Βορρά: Μία γραμμή από το ακρωτήριο Σέρινταν της νήσου Έλσμιρ (82°35′Β 60°45′Δ) ως το ακρωτήριο Μπράιαντ της Γροιλανδίας.
Από Ανατολικά: Η δυτική ακτή της Γροιλανδίας.
Από Νότια: Ο 70ος βόρειος παράλληλος μεταξύ της Γροιλανδίας  και της νήσου Μπάφιν.
Από Δυτικά: Το ανατολικό όριο του Βορειοδυτικού περάσματος (η ανατολική ακτή του νησιού Έλσμιρ από το ακρωτήριο Σέρινταν ως το ακρωτήριο Νόρτον Σω (76°29′Β 78°30′Δ) και από εκεί στο Σημείο Φίλιπς (νήσος Κόμπουργκ) δια μέσω του νησιού ως την χερσόνησο Μαρίνα (75°55′Β 79°10′Δ) και από εκεί στο ακρωτήριο Φιτς Ρόι (νησί Ντέβον) κατά μήκος της ανατολικής ακτής ως το ακρωτήριο Σέραρντ (Κέιπ Όσμπορν) (74°35′Β 80°30′Δ) και από εκεί ως το ακρωτήριο Λίβερπουλ, (νήσος Μπάιλοτ) (73°44′Β 77°50′Δ) κατά μήκος της ανατολικής ακτής ως το ακρωτήριο Γκρέιαμ Μουρ και από εκεί ως το ακρωτήριο Μακκούλοτς (72°29′Β 75°08′Δ) και κατά μήκος της ανατολικής ακτής της νήσου Μπάφιν ως το Ιστ Μπλαφ, το νοτιοανατολικότερο σημείο του και τέλος το ανατολικό όριο του κόλπου του Χάντσον.

Παραπομπές

Εξωτερικοί σύνδεσμοι
 

Μπαφιν
Μπαφιν
Μπαφιν
Ντιλμάντι

Το Ντιλμάντι (επίσης, Ντιλ'μάντι και Ντιλ'μαντί) είναι ένα χωριό στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας.

Αναφορές 
 

Κατοικημένες περιοχές στην Επαρχία Αστάρα
Α1 Κατηγορία υδατοσφαίρισης ανδρών 1996-1997

Το πρωτάθλημα Ελλάδας πόλο ανδρών της περιόδου 1996−97, ήταν το 11ο πρωτάθλημα στην ιστορία της Α1 κατηγορίας. Πρωταθλήτρια αναδείχθηκε η ομάδα της  Βουλιαγμένης  για δεύτερη φορά στην ιστορία της, έξι χρόνια μετά το πρώτο της πρωτάθλημα.

Βαθμολογία κανονικής περιόδου

Play off 
Ο πρώτος αγώνας κάθε ζευγαριού έγινε στην έδρα της ομάδας με μειονέκτημα.

Προημιτελικοί

Ημιτελικοί

Μεγάλος τελικός

Τελική κατάταξη

Πηγές 
 Ματιές στα σπορ, Ιανουάριος 1998.

1996 1997
Υδατοσφαίριση το 1996
Υδατοσφαίριση το 1997
District 9

To District 9 είναι μία αμερικανική-νοτιοαφρικανική-νεοζηλανδική θρίλερ ταινία επιστημονικής φαντασίας, του 2009, σε σκηνοθεσία Νιλ Μπλόμκαμπ. Το σενάριο γράφτηκε από τον σκηνοθέτη σε συνεργασία με την Τέρι Τάτσελ.  Πρωταγωνιστούν οι Σάρλτο Κόπλεϊ, Τζέισον Κόουπ και Ντέιβιντ Τζέιμς. Μερικά θέματα και στοιχεία της ταινίας, πάρθηκαν από τη μικρή μήκους ταινία του σκηνοθέτη, Alive in Joburg (2006). Η ταινία αφορά μία απαγορευμένη περιοχή, στην οποία πριν 30 χρόνια είχε προσεδαφιστεί ένα εξωγήινο σκάφος.

Η ταινία έκανε πρεμιέρα στις 13 Αυγούστου του 2009, και μέσα στον μήνα προβλήθηκε σε όλες τις χώρες που συμμετείχαν στην παραγωγή. Οι εισπράξεις της την καθιστούν επιτυχημένη, καθώς εισέπραξε πάνω από 210 εκατομμύρια δολάρια παγκοσμίως. Οι κριτικές που έλαβε ήταν ως επί το πλείστον θετικές, και οι οποίες εκθείασαν τη σκηνοθεσία, τις ερμηνείες και τα θέματα που καταπιάστηκε η ταινία. Έλαβε διάφορες υποψηφιότητες και βραβεία, συμπεριλαμβανομένου και τέσσερις υποψηφιότητες για Όσκαρ: Καλύτερης Ταινίας, Καλύτερου Διασκευασμένου Σεναρίου, Καλύτερων Οπτικών Εφέ και Καλύτερου Μοντάζ.

Παραπομπές

Εξωτερικοί σύνδεσμοι 
 
 
 
 
 

Ταινίες του 2009
Αγγλόφωνες ταινίες
Αμερικανικές ταινίες
Νεοζηλανδικές ταινίες
Νοτιοαφρικανικές ταινίες
Αμερικανικές θρίλερ ταινίες δράσης
Αμερικανικές θρίλερ ταινίες επιστημονικής φαντασίας
Ταινίες με θέμα τη μετανάστευση
Ταινίες παραγωγής TriStar Pictures
Biopunk ταινίες
Ταινίες βασισμένες σε μικρού μήκους ταινίες
Ταινίες γυρισμένες στη Νέα Ζηλανδία
Ταινίες γυρισμένες στη Νότια Αφρική
Νέες Καρυές Λάρισας

Το χωριό Νέες Καρυές βρίσκεται στα νότια της έδρας του Δήμου Κιλελέρ, τη Νίκαια.

Δημιουργήθηκε στις αρχές του 20ου αιώνα (1907) από τους Καρυώτες πρόσφυγες της Ανατολικής Ρωμυλίας που αναγκάστηκαν να μεταναστεύσουν το 1906 σε διάφορες περιοχές της Ελλάδας. Το προσφυγικό χωριό επεκτάθηκε αργότερα με την ενσωμάτωση των δυο προϋπαρχόντων οικισμών δυτικά του «Χατζημουσταφά» και ανατολικά του «Ισαρλίκ» ή «Σαρλίκι». 
Σε αίθουσες του κτιρίου της πρώην Κοινότητας στεγάζεται το Λαογραφικό Μουσείο με ποικίλες αξιόλογες συλλογές και το Πολιτιστικό Στέκι των Γυναικών Νέων Καρυών.

Παραπομπές

Χωριά του νομού Λάρισας
Δήμος Κιλελέρ
Βασίλης Κοραχάης

Ο Βασίλης Κοραχάης (1929-2017) ήταν Έλληνας δημοσιογράφος, ο οποίος διετέλεσε και βουλευτής.

Βιογραφικά στοιχεία
Γεννήθηκε το 1929 στην Άνδρο, ενώ από την ηλικία των 16 ετών άρχισε να ασχολείται με την δημοσιογραφία ως μαθητευόμενος. Το 1950 άρχισε να εργάζεται στην εφημερίδα Το Βήμα. Εργάστηκε σε πληθώρα μέσων μαζικής ενημέρωσης, και τιμήθηκε με αρκετά δημοσιογραφικά βραβεία λόγω της δουλειάς του σε αυτά. Το 1974 εξελέγη για πρώτη φορά μέλος της Ένωσης Συντακτών Ημερησίων Εφημερίδων Αθηνών (ΕΣΗΕΑ), ενώ την περίοδο από το 1984 έως το 1989 διετέλεσε πρόεδρος αυτής.

Το 1976 εξελέγη πρόεδρος του Ταμείου Σύνταξης Προσωπικού Εφημερίδων Αθηνών-Θεσσαλονίκης (ΤΣΠΕΑΘ), ενώ παράλληλα ορίστηκε μέλος του Διοικητικού Συμβουλίου της Ελληνικής Ραδιοφωνίας Τηλεόρασης. Έμεινε στη θέση αυτή μέχρι το 1981. Το 1989 παραιτήθηκε από την προεδρία του ΤΣΠΕΑΘ και ασχολήθηκε με την πολιτική. Εξελέγη βουλευτής Επικρατείας με τη Νέα Δημοκρατία στις εκλογές του Ιουνίου του 1989, ενώ στις αρχές του 1990 αντικατέστησε τον αποθανόντα Ευάγγελο Αβέρωφ στα έδρανα του Ελληνικού Κοινοβουλίου. Στις εκλογές που έγιναν τον Απρίλιο του ιδίου έτους, εξελέγη και πάλι βουλευτής Επικρατείας με τη Νέα Δημοκρατία, ενώ σε αυτές του 1993 εξελέγη στην εκλογική περιφέρεια Α΄ Αθηνών. Ήταν υποψήφιος και στις εκλογές του 1996 χωρίς όμως να εκλεγεί.

Το 1987 εξέδωσε το βιβλίο Το Αιγαίο μέσα στους αιώνες. Απεβίωσε στις 28 Ιανουαρίου 2017 στην Αθήνα και κηδεύτηκε στις 31 Ιανουαρίου στην Κηφισιά.

Παραπομπές

Έλληνες δημοσιογράφοι
Έλληνες βουλευτές επικρατείας
Βουλευτές Α' Αθηνών
Βουλευτές εκλεγμένοι με τη Νέα Δημοκρατία
Βοβλάντα

Το Βοβλάντα (επίσης, Βαβάντα, Βαβλάντα, και Βοβάντα) είναι ένα χωριό στην επαρχία Αστάρα του νοτιοανατολικού Αζερμπαϊτζάν. Το χωριό αποτελεί μέρος του δήμου Λομίν. Το Βοβλάντα είναι μια πόλη στο νότιο μέρος της χώρας, με απόσταση περίπου 145 μίλια (233 χιλιόμετρα) νοτιοδυτικά του Μπακού, την πρωτεύουσα της χώρας.

Παραπομπές 

 
Κατοικημένες περιοχές στην Επαρχία Αστάρα
Χωριά του Αζερμπαϊτζάν
Ουνούζ

Το Ουνούζ είναι ένα χωριό στην επαρχία Αστάρα του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν.

Αναφορές 
 

Κατοικημένες περιοχές στην Επαρχία Αστάρα
Καραμπουτσάκ

Το Καραμπουτσάκ (επίσης, Καραμπουντσάτς, Καραμπουντζάγκ, Καραμπουντζάκ, και Καραμπουντζάχ) αποτελεί χωριό και δήμο της επαρχίας Κουρνταμίρ στο Αζερμπαϊτζάν. Βρίσκεται στο βορειοανατολικό μέρος της χώρας.

Παραπομπές 

 
Κατοικημένες περιοχές στην Επαρχία Κουρνταμίρ
Ντορντλέρ (Χολ Καραμπουτσάκ)

Το Ντορντλέρ (επίσης, Ντορτλγιάρ) είναι ένα χωριό της επαρχίας Νεφτσαλά του νοτιοανατολικού Αζερμπαϊτζάν. Το χωριό αποτελεί μέρος του δήμου Χολ Καραμπουτσάκ.

Παραπομπές 

 
Κατοικημένες περιοχές στην Επαρχία Νεφτσαλά
Μιουρσεκουλού

Το Μιουρσεκουλού (επίσης, Μιουρσαγκουλού και Μούρσα-Κουλί) είναι ένα χωριό της επαρχίας Νεφτσαλά του νοτιοανατολικού Αζερμπαϊτζάν. Το χωριό αποτελεί μέρος του δήμου Χολ Καρακάσλι.

Παραπομπές 

 
Κατοικημένες περιοχές στην Επαρχία Νεφτσαλά
Καρακασλί (Σαμπιραμπάντ)

Το Καρακασλί (επίσης, Καράκασλι) αποτελεί χωριό και δήμο στην επαρχία Σαμπιραμπάντ του νοτιοανατολικού Αζερμπαϊτζάν. Έχει πληθυσμό 1,406 κατοίκων.

Αξιοσημείωτοι ιθαγενείς 
 Πανάχ Χουσέϊνοφ — Πρωθυπουργός του Αζερμπαϊτζάν (1993).

Παραπομπές 

 
Κατοικημένες περιοχές στην Επαρχία Σαμπιραμπάντ
Καρακασλί (Ιμισλί)

Το Καρακασλί (επίσης, Καράκασλι) αποτελεί χωριό και δήμο της επαρχίας Ιμισλί του νοτιοανατολικού Αζερμπαϊτζάν. Έχει πληθυσμό 1,298 κατοίκων.

Αναφορές 
 

Κατοικημένες περιοχές στην Επαρχία Ιμισλί
Καρακασλί (Αγκσού)

Το Καρακασλί (επίσης, Καραγκασλί και Καράκασλι) αποτελεί χωριό και δήμο της επαρχίας Αγκσού του βορειοανατολικού Αζερμπαϊτζάν. Έχει πληθυσμό 1,458 κατοίκων.

Αναφορές 
 

Κατοικημένες περιοχές στην Επαρχία Αγκσού
Χατσί Καρακασλί

Το Χατσί Καρακασλί (επίσης, Χατσικαρακασλί, Αντακάρ, Αντζικαρακασλί, Γκαντζικαρακασλί, και Γκαντζυκαρακασλί) αποτελεί χωριό και δήμο της Επαρχίας Νταβάτσι του βορειοανατολικού Αζερμπαϊτζάν. Έχει πληθυσμό 315 κατοίκων.

Αναφορές 
 

Κατοικημένες περιοχές στην Επαρχία Νταβάτσι
Χωριά του Αζερμπαϊτζάν
Στεφάν Πετερανσέλ

Ο Στεφάν Πετερανσέλ (Stephane Peterhansel, 6 Αυγούστου 1965-) είναι Γάλλος οδηγός ράλι, περισσότερο γνωστός για τις πολλές νίκες του στο 
Ράλι Ντακάρ, καθώς έχει κερδίσει το ράλι συνολικά 13 φορές, που αποτελεί ρεκόρ.

Βιογραφία 
Γεννήθηκε στην Εσενόζ λα Μελέν (Échenoz-la-Méline) της Οτ Σαόν (Haute-Saône). Έκανε την πρώτη του εμφάνιση στο Ράλι Παρίσι-Ντακάρ  το 1988 στην κατηγορία μοτοσικλετών με Yamaha, κερδίζοντας αργότερα τα ράλι των ετών 1991, 1992, 1993, 1995, 1997 και 1998. Επέστρεψε στην κατηγορία των αυτοκινήτων το 1999 και εντάχθηκε στη τη Mitsubishi το 2003. 

Το 2015 με την Peugeot επέστρεψε για να συναγωνιστεί στο Ντακάρ για πρώτη φορά από το 1990. Πήρε τη 12η και την 13η νίκη στα ράλι Ντακάρ το 2016 και το 2017.

Αγωνίστηκε στον Αγώνα των Πρωταθλητών το 2005 και το 2006 και είναι, επίσης, δύο φορές παγκόσμιος πρωταθλητής Enduro. Από το 1999, στο Ντακάρ έχει συνοδηγό τον συμπατριώτη του, Ζαν Πολ Κοτρέ.

Αποτελέσματα στο Ράλι Ντακάρ

Άλλες διακρίσεις

Αναφορές 

Γάλλοι οδηγοί αγωνιστικών αυτοκινήτων
Καρακασλί (Νεφτσαλά)

Το Καρακασλί είναι ένα χωριό και δήμος της επαρχίας Νεφτσαλά του νοτιοανατολικού Αζερμπαϊτζάν. Έχει πληθυσμό 2,469 κατοίκων. Ο δήμος αποτελείται από τα χωριά Καρακασλί, Μπεσταλί και Σορκέντ.

Αξιοσημείωτη ιθαγενείς 
 Χανογκλάν Μαμμάντοφ — Εθνικός Ήρωας του Αζερμπαϊτζάν.

Παραπομπές 

Κατοικημένες περιοχές στην Επαρχία Νεφτσαλά